अमेरिका ने नॉर्थ कोरिया पर बम गिराया तो झटके में मारे जाएंगे 12 लाख लोग, चीन और जापान में भी..
New Delhi : अमेरिका और नॉर्थ कोरिया के बीच का तनाव घटने का नाम नहीं ले रहा है। दोनों देश एक-दूसरे को बर्बाद करने की धमकी दे रहे हैं। ऐसे में हम आपको बताने जा रहे हैं कि अगर अमेरिका नॉर्थ कोरिया की राजधानी प्योंगयांग पर परमाणु बम गिरा देता है तो क्या होगा...
मीडिया रिपोर्ट के मुताबिक, अगर अमेरिका B-83 परमाणु बम प्योंगयांग पर गिराता है तो करीब 12 लाख लोग मारे जाएंगे। आपको बता दें कि प्योंगयांग की आबादी करीब 26 लाख है। यानी करीब आधा शहर खत्म हो जाएगा और जो बचेगा उसमें भी ज्यादातर घायल होंगे।
Nukemap software के मुताबिक, B-83 परमाणु बम से 2 किलोमीटर के रेडियस में आग का गोला बनेगा और इस बीच में जो भी चीज आएगा वह भस्म हो जाएगा।
express।co।uk के मुताबिक, अमेरिका के पास मौजूद गोला-बारुदों में B-83 सबसे शक्तिशाली बम है। इतना ही नहीं, अमेरिका चाहे तो पूरे नॉर्थ कोरिया को आसानी से खत्म कर सकता है। मीडिया रिपोर्ट के मुताबिक, अमेरिका के पास 11 हजार न्यूक्लिअर हथियार हैं।
लेकिन एक और जरूरी बात ये है कि नॉर्थ कोरिया पर न्यूक्लिअर बम गिराए जाने की जद में साउथ कोरिया, जापान और चीन भी आएंगे। nukemap के मुताबिक, B-83 गिराए जाने पर घायल होने वालों की संख्या भी करीब 11 लाख होगी।
हालांकि, कई विश्लेषकों का मानना है कि दोनों देशों में युद्ध होने पर यह भी देखने वाली बात होगी कि चीन और रूस का क्या रुख होता है
कई विश्लेषकों का मानना है कि युद्ध के अलावा भी कई विकल्प हैं जिसे पहले आजमाया जा सकता है।